আল জামিয়া আল আরাবিয়া দারুল হিদায়া পোরশা

আল জামি'আতুল আরাবিয়া দারুল হিদায়াহ-পোরশা বাংলাদেশের নওগাঁ জেলায় অবস্থিত একটি কওমি মাদ্রাসা যা 'পোরশার বড় মাদ্রাসা' নামেও পরিচিত। ১৯৪৬ সালে (৭৪ বছর আগে) স্থাপিত এই শিক্ষাপ্রতিষ্ঠানটি বাংলাদেশের অন্যতম প্রাচীন একটি স্থাপনা। উত্তরবঙ্গে সর্বপ্রথম এই প্রতিষ্ঠানেই 'দরসে নিযামি' শিক্ষাক্রমে পাঠদান এবং 'দাওরায়ে হাদিস' চালু হয়েছিল।
রাজশাহী বিভাগের অন্তর্গত নওগাঁ জেলার পোরশা উপজেলার পোরশা গ্রামে প্রায় ৯ বিঘা স্থান জুড়ে এই প্রতিষ্ঠানটি অবস্থিত।
আবদুল হাই শাহ নামক এক ব্যক্তি নিজে অর্থায়নে পোরশা উপজেলায় অনেকগুলো শিক্ষা-প্রতিষ্ঠান স্থাপন করেছিলেন। তিনি পোরশা গ্রামে "হাই মাদরাসা " নামে একটি ইসলামী ধর্মীয় শিক্ষাপ্রতিষ্ঠান প্রতিষ্ঠিত করেছিলেন যা পরবর্তীতে ব্রিটিশ সরকার সরকারিভাবে আত্তীকরণ করে হাইস্কুলে পরিণত করেছিল।
১৯৪৬ সালে মৌলভি জাফর এবং তার বন্ধু হযরত একটি মাদ্রাসা প্রতিষ্ঠার উদ্যোগে নিয়েছিলেন। সেসময় আবদুল হাই শাহ, এই শিক্ষাপ্রতিষ্ঠানটির জন্য অনেক পরিনাণ জায়গা ওয়াকফ করে দিয়েছিলেন। হাটহাজারী মাদ্রাসার তৎকালীন মুহতামিম আবদুল ওয়াহহাব এই মাদ্রাসা প্রতিষ্ঠা এবং পরিচালনার জন্য সালেহ আহমদকে দায়িত্ব দিয়েছিলেন। সালেহ আহমদ, সেই ওয়াকফকৃত জমিতে জিল্লুর রহমান নামে এক ব্যক্তির অর্থায়নে একটি ভবন নির্মাণ করেছিলেন এবং তিনিই এই প্রতিষ্ঠানের প্রথম পরিচালক ছিলেন।
নোয়াখালী জেলার সাঈদ আহমদ (একজন শিক্ষক) দ্বারা প্রাথমিকভাবে কিছু ছাত্রকে নিয়ে প্রতিষ্ঠানটির শিক্ষা কার্যক্রম শুরু করেছিলেন। পরবর্তীতে প্রতিষ্ঠানটির ভবন ও ওয়াকফকৃত জমির পরিমাণ বৃদ্ধি পেয়েছিল এবং ১৯৫৯ সালে "দাওরায়ে হাদীস" বিভাগ চালু করা হয়েছিল। বাংলাদেশে উত্তরবঙ্গের সর্বপ্রথম এই মাদ্রাসাটিতেই 'দাওরায়ে হাদীস' বিভাগ চালু হয়েছিল এবং প্রথম 'শায়খুল হাদীস' হিসেবে দায়িত্বগ্রহণ করেছিলেন চট্টগ্রামের আবদুল হক ইসলামাবাদী। পরবর্তীতে মুফতি রেজাউল হক এই পদগ্রহণ করেন এবং ২০১২ সাল (প্রায় ৫০ বছর) পর্যন্ত এই প্রতিষ্ঠানে বুখারী শরিফের দরস (শিক্ষা) প্রদান করেতেন।
প্রতিষ্ঠানটির নিজস্ব তত্ত্বাবধানে প্রায় ১,৫০০ বিঘা ভূমি সম্পদ আছে এবং সমস্ত কার্যক্রম পরিচালনার জন্য বছরে প্রায় ২ কোটি টাকা ব্যয় হয়। ২০১৩ সালে প্রতিষ্ঠানটিতে শুধুমাত্র আবাসিক ছাত্রই ছিল ১,১০০ জন।
প্রতিষ্ঠানটির নিজস্ব ভূমি থেকে প্রাপ্ত অর্থ ও এলাকার সর্বসাধারণের আর্থিক সহযোগিতায় মাদ্রাসার প্রায় ৫৭ জন শিক্ষক ও ১৮ জন কর্মচারীর বেতনভাতা এবং অন্যান্য ব্যয় বহন করা হয়।
মোট ৮ টি বিভাগে শিক্ষা কার্যক্রম পরিচালিত হয়। সেগুলো হলো:
১৯৯৮ সালে মাদ্রাসা শিক্ষার মানোন্নয়নের জন্য নওগাঁ এবং নওগাঁর পার্শ্ববর্তী এলাকার সকল কওমী মাদ্রাসা নিয়ে একটি মাদ্রাসা শিক্ষা বোর্ড গঠন করা হয় যা ইত্তেফাকুল মাদারিস আল আরাবিয়া আল কওমিয়া, নওগাঁ, বাংলাদেশ নামে পরিচিত।
বোর্ডটির প্রধান কার্যালয় ছিল এই মাদ্রাসাটি। এই বোর্ডের আওতাভুক্ত মাদ্রাসাগুলো প্রধান কার্যালয়ে; মাদ্রাসা শিক্ষার মানোন্নয়ন, মাদ্রাসার সার্বিক উন্নতি ও ছাত্র-শিক্ষকদের সর্বপ্রকার সমস্যা নিয়ে আলোচনা করা হয়। এই বোর্ডের মাধ্যমে অধীনস্থ মাদ্রাসাগুলো নিয়মতান্ত্রিকভাবে পরিচালনাও করা হয়।
সাবটাইটেল: "জামি‘আর আধুনিকায়নে যাঁদের অবদান অনস্বীকার্য"
ভূমিকা:
আল জামি‘আতুল আরাবিয়া দারুল হিদায়াহ, পোরশা – একটি ঐতিহ্যবাহী দ্বীনী শিক্ষা প্রতিষ্ঠান, যেটি প্রযুক্তির ছোঁয়ায় ধীরে ধীরে নিজেদের আধুনিকায়নের পথে এগিয়ে চলেছে। যেখানে অনেক কওমি মাদরাসা এখনো প্রযুক্তি ব্যবহারে রক্ষণশীল, সেখানে এই প্রতিষ্ঠান যুগোপযোগী সিদ্ধান্ত ও কার্যক্রমের মাধ্যমে দৃষ্টান্ত স্থাপন করেছে। এই রূপান্তরের পেছনে রয়েছে একদল নিবেদিতপ্রাণ শিক্ষাবিদ ও প্রযুক্তিবিদের সম্মিলিত প্রচেষ্টা।
----১। সূচনালগ্নে দিগন্ত উন্মোচনকারী:
মুহাদ্দিস মাওলানা মো. আনোয়ারুল ইসলাম সাহেব, 
প্রযুক্তির যাত্রা শুরু হয় তাঁর মাধ্যমেই। তিনি ছাত্রদের বিদায়ী উপহার হিসেবে জামি‘আয় প্রথম একটি কম্পিউটার যুক্ত করেন। যদিও সে সময় মাদরাসায় কম্পিউটার ব্যবহার ছিল অপ্রচলিত এবং ছাত্রদের মোবাইল ফোনও ছিল নিষিদ্ধ, তবুও তিনি সাহসী পদক্ষেপ নেন। অনেক প্রতিবন্ধকতার পরও তিনি প্রাথমিকভাবে কম্পিউটার ব্যবহারের সূচনা করেন। এটি ছিল জামি‘আর আধুনিকায়নের প্রথম পা।
২। পরিশ্রমী সংগঠক ও বাস্তবায়নকারী:
মুফতি মাওলানা মো. মোস্তাফিজুর রহমান (কাসেমী) সাহেব
আধুনিকায়নের দ্বিতীয় ধাপে মুফতি সাহেবের বিশেষ অবদান ছিল। তাঁর অক্লান্ত পরিশ্রমে কম্পিউটার বিভাগকে বিস্তৃত করা হয় এবং বিভিন্ন শাখা-প্রশাখায় এর কার্যকারিতা বৃদ্ধি পায়।
তিনি বিশেষভাবে শিক্ষাবিভাগকে ডিজিটাল প্ল্যাটফর্মে রূপান্তর করেন, যার ফলে আগে হাতে-লেখা রেকর্ড ও ফলাফল এখন কম্পিউটারেই সুষ্ঠুভাবে সংরক্ষণ ও প্রকাশ সম্ভব হয়। ফলে সময় বাঁচে, কাজ নির্ভুল হয় এবং উপস্থাপনাও পরিপাটি হয়।
পরবর্তী পর্যায়ে তিনি ক্রমান্বয়ে:
৩। প্রযুক্তি বাস্তবায়নের মূল কারিগর:
প্রকৌশলী মো. জোবায়ের হোসাইন, বিএসসি ইঞ্জিনিয়ার (CSE)
আধুনিকায়নের পথে জামি‘আর প্রযুক্তিগত রূপান্তরে যিনি নিঃশব্দে অথচ দৃঢ় অবদান রেখেছেন। জামি‘আর বিভিন্ন বিভাগে কম্পিউটার যুক্ত হওয়ার পরিকল্পনাকে বাস্তব রূপ দিতে যে প্রযুক্তিগত দক্ষতা, চিন্তাশীলতা ও মেধা প্রয়োজন ছিল, সেই দায়িত্ব তিনি দক্ষতার সঙ্গে পালন করেন। তিনি কেবল একজন সফটওয়্যার বা হার্ডওয়্যার বিশেষজ্ঞ নন; বরং একজন প্রযুক্তি-চিন্তক, পরিকল্পনাবিদ এবং বাস্তবায়নের মূল কারিগর।
তিনি জামি‘আর প্রতিটি শাখার কার্যক্রম নিরীক্ষণ করে আলাদা আলাদা প্রযুক্তিগত পরিকল্পনা (Digital Workflow Plan) তৈরি করেন। কোন বিভাগে কী ধরনের প্রযুক্তি বা কম্পিউটার সিস্টেম প্রয়োজন, কীভাবে ফলাফল নির্ভুলভাবে তৈরি ও অনলাইনে প্রকাশ করা যায়, কিংবা কীভাবে তথ্য সংগ্রহ, সংরক্ষণ ও বিতরণ করা হবে— প্রতিটি বিষয়েই তিনি পূর্ণাঙ্গ দিকনির্দেশনা দেন ও তা বাস্তবায়ন করেন।
তারই পরিকল্পনা অনুযায়ী বর্তমানে জামি‘আর শিক্ষার্থীরা দাখেলা (রোল/ফরম) নম্বর ব্যবহার করে অনলাইনে ফলাফল জানতে পারে এবং বিশ্বের যেকোনো প্রান্ত থেকে জামি‘আর সঙ্গে যুক্ত থাকতে পারে। শিক্ষাবিভাগের পাশাপাশি হিসাব বিভাগ, অনলাইন ফতোয়া বিভাগ, দাতাব্যবস্থাপনা, দারুল মুতালাআ ইত্যাদিতেও তিনি প্রয়োজনভিত্তিক প্রযুক্তি ব্যবহার এবং ডিজিটাল সিস্টেম যুক্ত করেন।
তাঁর পরিকল্পনা অনুসরণ করেই শিক্ষার্থীরা এখন যে কোনো স্থান থেকে অনলাইনে ফলাফল জানতে পারে, ফরম পূরণ করতে পারে এবং জামি‘আর সঙ্গে যুক্ত থাকতে পারে।
প্রকৌশলী জোবায়ের হোসাইন একজন নীরব কর্মী, বিনয়ী, দায়িত্বশীল ও উদ্ভাবনী ব্যক্তিত্ব, যিনি আড়ালে থেকে নিরলসভাবে কাজ করতে ভালোবাসেন। তাঁর চিন্তাশীল নেতৃত্ব ও প্রযুক্তিগত দক্ষতার ফলেই আজ জামি‘আ আধুনিক প্রযুক্তির সুবিধা নিয়ে এগিয়ে চলেছে। দ্বীনী শিক্ষাকে প্রযুক্তির সাথে সমন্বয় করে তিনি যে অনন্য দৃষ্টান্ত স্থাপন করেছেন, তা নিঃসন্দেহে যুগান্তকারী ও অনুকরণীয়।
৪। ভবিষ্যৎ পরিকল্পনার প্রেরণা ও দিকনির্দেশক:
শায়খুল হাদীস ও মুহতামিম মাওলানা মো. আব্দুল্লাহ শাহ চৌধুরী সাহেব
জামি‘আর সার্বিক আধুনিকায়নে যাঁর সদিচ্ছা ও নেতৃত্ব ছাড়া এই সবকিছু বাস্তবায়ন সম্ভব ছিল না, তিনি হলেন শ্রদ্ধেয় শায়খুল হাদীস ও মুহতামিম সাহেব।
তিনি প্রতিটি উদ্ভাবনী পরিকল্পনাকে আন্তরিকভাবে গ্রহণ করেন এবং বাস্তবায়নের ক্ষেত্রে সহায়তা প্রদান করেন। তাঁর উদার মনের কারণে প্রযুক্তি ও দীনী শিক্ষার সমন্বয় সাধন সহজতর হয়েছে। আল্লাহ তা‘আলা তাঁকে সুস্থতা ও দীর্ঘ হায়াত দান করুন। আমীন।
উপসংহার:
আল জামি‘আতুল আরাবিয়া দারুল হিদায়াহ – একটি ঐতিহ্যবাহী প্রতিষ্ঠান, যার ইতিহাসে আজ যুক্ত হয়েছে প্রযুক্তিনির্ভর নতুন অধ্যায়। আধুনিক বিশ্বের চ্যালেঞ্জ মোকাবিলায় দ্বীন ও প্রযুক্তির সমন্বয় যে কতটা জরুরি, তা এই জামি‘আ বাস্তবে প্রমাণ করেছে।
মোট ৪ টি ফান্ড বিদ্যমান। সেগুলো হলো: